พระราชกฤษฎีกากำหนดเขตที่ดินในท้องที่ตำบลศิลา ตำบลในเมืองและตำบลพระลับอำเภอเมืองขอนแก่นจังหวัดขอนแก่นให้เป็นเขตโครงการจัดรูปที่ดินพ.ศ. ๒๕๒๐ ภูมิพลอดุลยเดชป.ร.ให้ไว้ ณ วันที่๕ มีนาคม พ.ศ. ๒๕๒๐เป็นปีที่ ๓๒ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรกำหนดเขตที่ดินในท้องที่ตำบลศิลาตำบลในเมือง และตำบลพระลับ อำเภอเมืองขอนแก่น จังหวัดขอนแก่นให้เป็นเขตโครงการจัดรูปที่ดินอาศัยอำนาจตามความในมาตรา๒๐ ของรัฐธรรมนูญแห่งราชอาณาจักรไทย และมาตรา ๒๔แห่งพระราชบัญญัติจัดรูปที่ดินเพื่อเกษตรกรรม พ.ศ. ๒๕๑๗ จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา๑ พระราชกฤษฎีกานี้เรียกว่า พระราชกฤษฎีกากำหนดเขตที่ดินในท้องที่ตำบลศิลาตำบลในเมือง และตำบลพระลับ อำเภอเมืองขอนแก่น จังหวัดขอนแก่นให้เป็นเขตโครงการจัดรูปที่ดิน พ.ศ. ๒๕๒๐มาตรา๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา๓ ให้ที่ดินในเขตท้องที่ตำบลศิลาตำบลในเมือง และตำบลพระลับ อำเภอเมืองขอนแก่น จังหวัดขอนแก่น ภายในแนวเขตตามแผนที่ท้ายพระราชกฤษฎีกานี้ซึ่งปรากฏรายชื่อเจ้าของหรือผู้ครอบครองที่ดินโดยชอบด้วยกฎหมายตามบัญชีท้ายพระราชกฤษฎีกานี้เป็นเขตโครงการจัดรูปที่ดินมาตรา๔ ให้รัฐมนตรีว่าการกระทรวงเกษตรและสหกรณ์และรัฐมนตรีว่าการกระทรวงมหาดไทย รักษาการตามพระราชกฤษฎีกานี้ผู้รับสนองพระบรมราชโองการธานินทร์ กรัยวิเชียรนายกรัฐมนตรี[เอกสารแนบท้าย]๑.แผนที่ท้ายพระราชกฤษฎีกากำหนดเขตที่ดินในท้องที่ตำบลศิลา ตำบลในเมืองและตำบลพระลับ อำเภอเมืองขอนแก่น จังหวัดขอนแก่น ให้เป็นเขตโครงการจัดรูปที่ดินพ.ศ. ๒๕๒๐๒.[๒]บัญชีรายชื่อเจ้าของหรือผู้ครอบครองที่ดินโดยชอบด้วยกฎหมายท้ายพระราชกฤษฎีกากำหนดเขตที่ดินในท้องที่ตำบลศิลาตำบลในเมือง และตำบลพระลับ อำเภอเมืองขอนแก่น จังหวัดขอนแก่นให้เป็นเขตโครงการจัดรูปที่ดิน พ.ศ. ๒๕๒๐(ดูข้อมูลจากภาพกฎหมาย)หมายเหตุ: - เหตุผลในการประกาศใช้พระราชกฤษฎีกาฉบับนี้ คือเนื่องจากคณะกรรมกรจัดรูปที่ดินกลางได้ดำเนินการสำรวจที่ดินเพื่อเกษตรกรรมในท้องที่ตำบลศิลา ตำบลในเมือง และตำบลพระลับ อำเภอเมืองขอนแก่น จังหวัดขอนแก่นและได้สอบถามความสมัครใจของเจ้าของที่ดินแล้วซึ่งเจ้าของที่ดินได้ยินยอมให้มีการจัดรูปที่ดินเห็นสมควรกำหนดบริเวณท้องที่ดังกล่าวเป็นเขตโครงการจัดรูปที่ดิน จึงจำเป็นต้องตราพระราชกฤษฎีกานี้ขึ้น พระราชกฤษฎีกากำหนดเขตที่ดินในท้องที่ตำบลศิลาตำบลในเมือง และตำบลพระลับ อำเภอเมืองขอนแก่น จังหวัดขอนแก่นให้เป็นเขตโครงการจัดรูปที่ดิน (ฉบับที่ ๒) พ.ศ. ๒๕๒๑[๓]หมายเหตุ: - เหตุผลในการประกาศใช้พระราชกฤษฎีกาฉบับนี้ คือเนื่องจากได้มีพระราชกฤษฎีกากำหนดเขตที่ดิน ในท้องที่ตำบลศิลา ตำบลในเมืองและตำบลพระลับ อำเมืองขอนแก่น จังหวัดขอนแก่น ให้เป็นเขตโครงการจัดรูปที่ดิน พ.ศ.๒๕๒๐ ซึ่งทางราชการได้ดำเนินการจัดรูปที่ดินไปแล้วภายในแนวเขตแผนที่ท้ายพระราชกฤษฎีกาในท้องที่รวม๓ ตำบลตามที่ระบุไว้ แต่โครงการจัดรูปที่ดินในเขตท้องที่เฉพาะสำหรับตำบลพระลับอำเภอเมืองขอนแก่น จังหวัดขนแก่น ซึ่งมีเนื้อที่ ๓,๐๐๐ ไร่ นั้นทางราชการได้แบ่งการดำเนินงานจัดรูปที่ดินออกเป็น ๒ ระยะ กล่าวคือโครงการระยะแรกได้ดำเนินการจัดรูปที่ดินในเนื้อที่ ๑,๐๐๐ ไร่ตามรายชื่อเจ้าของหรือผู้ครอบครองที่ดินโดยชอบด้วยกฎหมายจำนวน ๒๓๗ รายตามที่ปรากฏในบัญชีท้ายพระราชกฤษฎีกาฉบับดังกล่าวแล้ว บัดนี้ทางราชการจักได้ดำเนินการจัดรูปที่ดินในโครงการระยะที่ ๒ ในเนื้อที่ ๒,๐๐๐ ไร่ตามบัญชีรายชื่อเจ้าของหรือผู้ครอบครองทีดินโดยชอบด้วยกฎหมาย จำนวน ๒๒๔ รายที่ปรากฏในบัญชีท้ายพระราชกฤษฎีกาฉบับนี้ซึ่งคณะกรรมการจัดรูปที่ดินกลางได้ดำเนินการสำรวจที่ดินเพื่อจัดรูปที่ดินเพื่อเกษตรกรรมและได้สอบถามความสมัครใจจากเจ้าของที่ดินแล้ว ปรากฏว่าเจ้าของที่ดินจำนวนเกินกว่ากึ่งหนึ่งของบรรดาเจ้าของที่ดินทั้งหมดได้ยินยอมให้ทางราชการดำเนินการจัดรูปที่ดินได้สมควรเพิ่มเติมรายชื่อเจ้าของหรือผู้ครอบครองที่ดินโดยชอบด้วยกฎหมายต่อท้ายพระราชกฤษฎีกาฉบับดังกล่าวเพื่อให้ทางราชการดำเนินการจัดรูปที่ดินครบตามโครงการจึงจำเป็นต้องตราพระราชกฤษฎีกานี้ขึ้น[๑] ราชกิจจานุเบกษาเล่มที่ ๙๔ /ตอนที่ ๒๒/ฉบับพิเศษ หน้า ๖ /๒๑ มีนาคม ๒๕๒๐[๒] บัญชีรายชื่อเจ้าของหรือผู้ครอบครองที่ดินโดยชอบด้วยกฎหมายท้ายพระราชกฤษฎีกากำหนดเขตที่ดินในท้องที่ตำบลศิลาตำบลในเมือง และตำบลพระลับ อำเภอเมืองขอนแก่น จังหวัดขอนแก่นให้เป็นเขตโครงการจัดรูปที่ดิน พ.ศ. ๒๕๒๐ แก้ไขเพิ่มเติมโดยพระราชกฤษฎีกากำหนดเขตที่ดินในท้องที่ตำบลศิลา ตำบลในเมือง และตำบลพระลับอำเภอเมืองขอนแก่น จังหวัดขอนแก่น ให้เป็นเขตโครงการจัดรูปที่ดิน (ฉบับที่ ๒) พ.ศ.๒๕๒๑[๓] ราชกิจจานุเบกษาเล่ม ๙๕ /ตอนที่ ๑๔๕/ฉบับพิเศษ หน้า ๔ /๒๑ ธันวาคม ๒๕๒๑